बैरियर पर अधिक टैक्स वसूल करने पर कारोबारियों ने जताया रोष
@बड़े साइजके बोरे के हिसाब से छोटेे का भी वसूल रहे थे टैक्स
सिटीरिपोर्टर। लुधियाना
रेलवेस्टेशन पर स्थित बैरियर पर मुलाजिमों द्वारा अधिक टैक्स वसूलने पर गुस्साए कारोबारियों ने रोष जताया। कारोबरी गुरविंदर सिंह छतवाल, रामेश कुमार, बनारसी दास, सुरजीत कुमार ने बताया कि सेल्स टैक्स डिपार्टमेंट की तरफ से दूसरों राज्यों से आने वाले कारोबारियों की सुविधा के लिए केवल रेलवे स्टेशन के बैरियर पर पर्ची सुविधा दी हुई है, ताकि पासरों पर शिकंजा कसा जा सके और बोरे के साइज पेटी के हिसाब से रेवेन्यू पर्ची काटी जाती है।
छोटे साइज के बोरे पर 1500 रुपए और बड़े साइज के बोरे पर 2500 रुपए का रेट तय किया गया था। बुधवार को ड्यूटी पर तैनात मुलाजिमों ने छोटे साइज के बोरे पर भी 2500 रुपए ही टैक्स वसूल करना शुरू कर दिया। जब कारोबारियों ने इसका विरोध जताया तो किसी ने सुनवाई नहीं की। कारोबारियों ने इसकी शिकायत एईटीसी रणधीर कौर से की तो ड्यूटी पर तैनात मुलाजिमों ने साइज के हिसाब से पर्ची काटनी शुरू की। एईटीसी ने बताया कि कुछ लोग छोटे साइज के बोरों में भी अधिक माल भर का डिपार्टमेंट का रेवन्यू चोरी कर रहे थे। इस पर मुलाजिमों ने पता चलते ही उसी हिसाब से रेवेन्यू की पर्ची काटनी शुरू कर दी थी। कारोबारियों की सुविधा के लिए ही पर्ची सिस्टम किया गया है, कारोबारियों को डिपार्टमेंट को बनता रेवेन्यू देना चाहिए।
hin_Deva hin_Deva bho_Deva hin_Deva hin_Deva